คอโลสซัส (ศูนย์ข้อมูล)

คอโลสซัส เป็นศูนย์ข้อมูลที่พัฒนาขึ้นโดยเอ็กซ์เอไอ เริ่มต้นการก่อสร้างในปี ค.ศ. 2024 ในเมืองเมมฟิส รัฐเทนเนสซี และเปิดใช้งานในเดือนกรกฎาคม ค.ศ. 2024 ปัจจุบันเป็นซูเปอร์คอมพิวเตอร์ปัญญาประดิษฐ์ที่ใหญ่ที่สุดในโลก วัตถุประสงค์หลักของคอโลสซัสคือการใช้ฝึกฝนกร็อกซึ่งเป็นแชตบอตของบริษัท นอกจากนี้ คอโลสซัสยังช่วยสนับสนุนระบบประมวลผลให้กับแพลตฟอร์มโซเชียลมีเดียเอกซ์ รวมถึงโครงการอื่น ๆ ของ อีลอน มัสก์ เช่น สเปซเอกซ์ ต่อมาในปี ค.ศ. 2025 ศูนย์ข้อมูลแห่งนี้ได้ขยายพื้นที่ไปยังเมืองเซาท์ฮาเวน รัฐมิสซิสซิปปี ซึ่งอยู่ข้างเคียงข้ามเส้นแบ่งเขตแดนระหว่างรัฐเทนเนสซีและรัฐมิสซิสซิปปี และข้อมูล ณ วันที่ 6 พฤษภาคม ค.ศ. 2026 บริษัทแอนโทรปิกได้ตกลงเช่ากำลังการประมวลผลทั้งหมดของศูนย์ข้อมูลคอโลสซัส 1 ขณะที่ในวันที่ 5 มิถุนายน บริษัทกูเกิลได้บรรลุข้อตกลงเช่ากำลังการประมวลผลบางส่วนจากสเปซเอกซ์ที่ศูนย์ข้อมูลคอโลสซัส 2 ในเมืองเซาท์ฮาเวนไปจนถึงเดือนมิถุนายน ค.ศ. 2029 ประวัติความเป็นมา คอโลสซัสเปิดตัวในเดือนกันยายน ค.ศ. 2024 ณ บริเวณอดีตโรงงานเก่าของอีเลคโทรลักซ์ในเซาท์เมมฟิส เมืองเมมฟิส รัฐเทนเนสซี เพื่อใช้สำหรับฝึกฝนแบบจำลองภาษาปัญญาประดิษฐ์กร็อก โดยหลังจากเริ่มแนวคิดโครงการดังกล่าว เอ็กซ์เอไอก็พร้อมเปิดฉากเริ่มการก่อสร้างภายในระยะเวลาเพียง 19 วันเท่านั้น สถานที่แห่งนี้ได้รับเลือกเนื่องจากอาคารเดิมที่ถูกปล่อยทิ้งร้างของอีเลคโทรลักซ์สามารถนำมาปรับเปลี่ยนประโยชน์การใช้งานใหม่ได้เพื่อช่วยเร่งกระบวนการก่อสร้างให้รวดเร็วยิ่งขึ้น อีกทั้งการอยู่ใกล้กับสถานีการบำบัดน้ำเสียในบริเวณใกล้เคียงยังเป็นแหล่งทรัพยากรน้ำที่ดี โดยข้อมูล ณ เดือนกุมภาพันธ์ ค.ศ. 2025 เอ็กซ์เอไอมีแผนงานที่จะทุ่มงบสร้างสถานีมูลค่า 80 ล้านดอลลาร์สหรัฐเพื่อใช้บำบัดน้ำเสียเพิ่มเติมสำหรับนำมาหมุนเวียนใช้ในระบบหล่อเย็นของซูเปอร์คอมพิวเตอร์ ความคืบหน้าในปัจจุบัน ในช่วงต้นเดือนธันวาคม ค.ศ. 2024 เทด ทาวน์เซนด์ ได้ให้รายละเอียดเกี่ยวกับกำลังการประมวลผลของคอโลสซัสที่เพิ่มขึ้นถึงหนึ่งเท่าตัว โดยเมื่อครั้งที่ระบบนี้เริ่มเข้าสู่ระบบออนไลน์เป็นครั้งแรกในเดือนกันยายน ค.ศ. 2024 ซูเปอร์คอมพิวเตอร์นี้ได้ใช้งานชิปประมวลผลเอ็นวิเดีย เอช100 จำนวน 100,000 ชิป ซึ่งการเปิดตัวในระยะแรกนี้ได้พิสูจน์ให้เห็นว่าคอโลสซัสเป็นซูเปอร์คอมพิวเตอร์ที่ใหญ่ที่สุดในระดับสากล และส่งผลให้ปริมาณการใช้พลังงานสูงสุดเพิ่มขึ้นจาก 150 เป็น 250 เมกะวัตต์ ข้อมูล ณ เดือนมิถุนายน ค.ศ. 2025 ซูเปอร์คอมพิวเตอร์แห่งนี้ประกอบไปด้วยหน่วยประมวลผลกราฟิกเอ็นวิเดีย เอช100 จำนวน 150,000 ตัว หน่วยประมวลผลกราฟิก เอช200 จำนวน 50,000 ตัว และหน่วยประมวลผลกราฟิก จีบี200 จำนวน 30,000 ตัว นอกจากนี้ยังมีแผนที่จะนำหน่วยประมวลผลกราฟิก จีบี200 อีกจำนวน 110,000 ตัวเข้าสู่ระบบออนไลน์ ณ ศูนย์ข้อมูลแห่งที่สองซึ่งตั้งอยู่ในพื้นที่เมืองเมมฟิสเช่นเดียวกัน ซึ่งการขยายระบบของซูเปอร์คอมพิวเตอร์นี้ได้รับการหยิบยกมาหารือกันแล้วและจะถือเป็นโครงการในระยะที่สอง โดยเอกซ์เอไอตั้งเป้าหมายที่จะเพิ่มจำนวนหน่วยประมวลผลกราฟิกในระบบคอโลสซัสให้ถึง 1 ล้านตัว และเนื่องจากในปัจจุบันซูเปอร์คอมพิวเตอร์นี้ใช้กังหันก๊าซในการผลิตพลังงาน ควบคู่ไปกับยูนิตกักเก็บพลังงานแบตเตอรี่เทสลา เมกะแพก จำนวน 168 ยูนิต ทางเอกซ์เอไอยังคงมองหาลู่ทางที่จะเพิ่มระบบกักเก็บพลังงานแบตเตอรี่เพิ่มเติมเพื่อช่วยให้ศูนย์ข้อมูลสามารถพึ่งพาตนเองได้โดยไม่ต้องพึ่งพาระบบโครงข่ายไฟฟ้าในท้องถิ่น การขยายโครงการยังคงดำเนินต่อไปในเดือนมีนาคม ค.ศ. 2025 เมื่อเอกซ์เอไอได้เข้าซื้อที่ดินขนาดพื้นที่ 1 ล้านตารางฟุตในย่านไวต์เฮเวน ของเมืองเมมฟิส โดยพนักงานของเอกซ์เอไออย่าง เบรนต์ เมโย กล่าวว่าการได้กรรมสิทธิ์ในอสังหาริมทรัพย์นี้เพิ่มขึ้นมา "...ช่วยรับประกันว่าเอกซ์เอไอจะยังคงเป็นผู้นำแถวหน้าในด้านนวัตกรรมปัญญาประดิษฐ์...ในเมืองเมมฟิส" ซึ่งอสังหาริมทรัพย์ดังกล่าวถูกซื้อไปด้วยมูลค่าเกือบ 80 ล้านดอลลาร์สหรัฐในนามบริษัท ซีทีซี พร็อพเพอร์ตี้ แอลแอลซี ซึ่งเป็นบริษัทในเครือของเอกซ์เอไอ ขณะเดียวกันสภาเมืองเมมฟิสได้ลงมติอนุมัติโครงการขยายโรงงานรีไซเคิลน้ำเสียของเอกซ์เอไอ โดยแผนงานการขยายโรงงานนี้ได้รับการเปิดเผยครั้งแรกโดยกระทรวงสิ่งแวดล้อมและการอนุรักษ์แห่งรัฐเทนเนสซี เมื่อมีการยื่นแผนงานเบื้องต้นสำหรับก่อสร้างสิ่งปลูกสร้างในวันที่ 18 กันยายน ค.ศ. 2024 สำหรับโครงการความร่วมมือ "...ระหว่างเอกซ์เอไอ, การไฟฟ้าฝ่ายผลิตแห่งหุบเขาเทนเนสซี และบริษัท นิวคอร์สตีล..." ซึ่งในเวลานั้น ตัวแทนของเอกซ์เอไอได้ระบุรายละเอียดว่าต้นทุนประเมินของโครงการนี้อยู่ที่ 78 ล้านดอลลาร์สหรัฐ ซึ่งจะใช้เงินทุนจากภาคเอกชนทั้งหมด จนกระทั่งในเดือนมีนาคม ค.ศ. 2025 โครงการขยายโรงงานนี้ก็ได้รับอนุมัติอย่างเป็นทางการ รวมถึง "...การขายที่ดินจำนวน 13 เอเคอร์สำหรับสร้างโรงงานรีไซเคิลน้ำเสียใกล้กับซูเปอร์คอมพิวเตอร์ในพื้นที่ทางตะวันตกเฉียงใต้ของเมืองเมมฟิส" และในท้ายที่สุด ต้นทุนเบ็ดเสร็จของโครงการในส่วนการก่อสร้างได้รับการเปิดเผยว่าอยู่ที่ 80 ล้านดอลลาร์สหรัฐ อ้างอิง แหล่งข้อมูลอื่น เว็บไซต์ทางการ ชาวเมืองเมมฟิสรวมตัวประท้วงต่อต้านโครงการเอกซ์เอไอของ อีลอน มัสก์ เจาะลึกระบบกลุ่มซูเปอร์คอมพิวเตอร์ปัญญาประดิษฐ์ที่ใหญ่ที่สุดในโลก เอกซ์เอไอ คอโลสซัส อีลอน มัสก์ เผยเหตุผลว่าทำไมถึงเลือกเมืองเมมฟิสสำหรับสร้างซูเปอร์คอมพิวเตอร์เอกซ์เอไอ